Ringelis (Danė)

Ringelis – upė Klaipėdos rajone, Danės intakas. Priklauso Lietuvos pajūrio upių baseinui. Upės kodas LR upių klasifikatoriuje – 20010660, ilgis – 6,3 km, baseino plotas – 15 km².

Išteka ties Trušeliais, apie 8 km į šiaurės rytus nuo Klaipėdos. Upės vaga aukštupyje daugelyje ruožų sureguliuota, vidurupyje kerta kelią , toliau teka šiaurės rytiniu Klaipėdos pakraščiu pro Tauralaukio mikrorajoną, kurį skiria apie 20 m aukščio šlaitas. Į Danę įteka jos kairiajame krante, 12,3 km atstumu nuo žiočių. Žemupyje krantai pelkėti, čia veisiasi bebrai.

Didesnis intakas – Žvejonė (dešinysis).

miniatiūra|250px|left|Bebrų patvenktas Ringelis ties Žaliuoju slėniu

Artimiausios gyvenvietės: Trušeliai, Mazūriškiai, Klipščiai, Aukštkiemiai.

 Etimologija 
Šaltiniuose upė minima kaip , , .

Upėvardis kildinamas iš žodžio ringė („vingis, rėžis, gumbas, juosta“) bei ringuoti („vinguriuoti, rangytis“). Tai gali būti kuršiškos kilmės vietovardis.

 Šaltiniai 

 Nuorodos 

 Ringelis LR upių klasifikatoriuje

Kategorija:Klaipėdos rajono upės